ROZHODNUTIE KOMISIE
z 3. augusta 2006,
ktorým sa mení a dopĺňa dodatok B k prílohe XII k Aktu o pristúpení z roku 2003, pokiaľ ide o niektoré prevádzkarne v sektoroch mäsa, rýb a mlieka v Poľsku
[oznámené pod číslom K(2006) 3462]
(Text s významom pre EHP)
(2006/555/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho prílohu XII kapitolu 6 oddiel B pododdiel I odsek 1 písm. e),
keďže:
(1)
Poľsku sa poskytli prechodné obdobia týkajúce sa určitých prevádzkarní uvedených v dodatku B k prílohe XII k Aktu o pristúpení z roku 2003.
(2)
Dodatok B k prílohe XII k Aktu o pristúpení z roku 2003 sa zmenil a doplnil rozhodnutiami Komisie 2004/458/ES (1), 2004/471/ES (2), 2004/474/ES (3), 2005/271/ES (4), 2005/591/ES (5), 2005/854/ES (6), 2006/14/ES (7), 2006/196/ES (8) a 2006/404/ES (9).
(3)
Podľa oficiálneho vyhlásenia príslušného poľského orgánu určité prevádzkarne v sektore mäsa, rýb a mlieka ukončili svoj modernizačný proces a v súčasnosti sú v úplnom súlade s právnymi predpismi Spoločenstva. Určité prevádzkarne ukončili svoju činnosť, na ktorú sa vzťahovalo prechodné obdobie. Navyše určité prevádzkarne v sektore mlieka, ktorým bolo umožnené spracúvať mlieko spĺňajúce požiadavky Európskej únie, ako aj mlieko, ktoré tieto požiadavky nespĺňalo, budú spracúvať iba mlieko spĺňajúce požiadavky Európskej únie. Tieto prevádzkarne by sa preto mali vypustiť zo zoznamu prevádzkarní, na ktoré sa vzťahuje prechodné obdobie.
(4)
Dodatok B k prílohy XII k Aktu o pristúpení z roku 2003 by sa preto mal zodpovedajúcim spôsobom zmeniť a doplniť.
(5)
Stály výbor pre potravinový reťazec a zdravie zvierat bol oboznámený s opatreniami ustanovenými v tomto rozhodnutí,
PRIJALA TOTO ROZHODNUTIE:
Článok 1
Prevádzkarne uvedené v prílohe k tomuto rozhodnutiu sa vypúšťajú z dodatku B k prílohe XII k Aktu o pristúpení z roku 2003.
Článok 2
Toto rozhodnutie je určené členským štátom.
V Bruseli 3. augusta 2006